કપિલ શર્માનો નવો શો ‘ધ કપિલ શર્મા શો’ના પહેલા એપિસોડમાં શાહરુખ ખાન ‘ફૅન’ને પ્રમોટ કરવા માટે આવશે એવી વાતો ચાલી રહી છે, પરંતુ આ શોના પહેલા એપિસોડનું શૂટિંગ દિલ્હીમાં કરવામાં આવશે અને એ પણ લાઇવ શો હશે. આ વિશે કપિલ કહે છે, ‘મેં પણ એવું સાંભળ્યું છે કે તે આ શો પર આવશે. મેં તેને કૉલ પણ કર્યો હતો, પરંતુ તેણે ઉઠાવ્યો નહોતો. અમે પહેલો લાઇવ શો દિલ્હીમાં કરી રહ્યા છીએ. શાહરુખ દિલ્હીથી છે અને ‘ફૅન’ પણ રિલીઝ થઈ રહી છે એથી તે આવશે એવું લાગી રહ્યું છે. જો તે હાજરી આપશે તો અમને ખૂબ ગમશે.’